Վերջին քսան տարին, անվադողերի ու ձյան համաչափ-գոլացած երգի ներքո, մի լավ թերթեցինք, վերհիշեցինք շատ դեպքեր և իրադարձություններ, որ մեր սերնդի աչքի առջև են կատարվել, և հաճախ հենց մենք ականատես ու մասնակից ենք եղել՝ լրագրողի աննախանձելի առաքելությամբ… Անգամ, իջանք դարերի սանդուղքներով, նորից բարձրացանք, նորից իջանք. Աղվանք մարզպանությունից՝ Բագրատունյաց թագավորություն, Խամսայի մելիքությունից՝ զորավար ու պատմիչներ, լեգենդար հերոսներ…Մեր պատմական սխալների ու դավանած ճշմարտության բավիղներով անցանք, ամեն հանդիպակած սարին, քարին մեր ճակատագիրը տեսանք, քննեցիք ճակատագրով մեզ պատուհասած աշխարհագրական փորձությունները…